Forbrugerne vil ikke have selvkørende biler

Der pumpes milliarder og atter milliarder i udviklingen af selvkørende biler, og efterhånden er det blevet en selvfølge, at de kommer på et tidpunkt. Men noget kunne tyde på, at tech-virksomhederne og bilindustrien er mere lune på ideen end forbrugerne.

En undersøgelse, lavet af CivicScience afslører, at amerikanske forbrugere ganske enkelt ikke er interesseret i selvkørende biler.

Hele 72 procent af de adspurgte svarer, at de ikke er trygge ved selvkørende biler. Kun seks procent svarer, at de er helt med på ideen. Det stemmer overens med en anden undersøgelse, som er lavet af American Automotive Association, AAA, der viser, at 71 procent af de adspurgte er decideret bekymrede for at gå ombord i en bil uden chauffør eller et rat. Sidste år var det tal på 73 procent.

Vil bevare kontrollen

Og det er ikke engang det værste. Selv om bilindustrien bruger milliarder på selvkørende biller, så viser deres egne kundeundersøgelser det samme som de to nævnte fra CivicScience og AAA.

“Fra et forbrugersynspunkt ser vi ikke undersøgelser der viser, at forbrugerne ønsker biler hvor de kan trykke på en knap og blive kørt rundt i hele USA,” siger Scott Keogh, der er chef for Volkswagens amerikanske afdeling, til websitet Digital Trends.

“Forbrugerne vil fortsat gerne have kontrollen,” siger han videre.

Hvad er din holdning? Kan du se en fremtid for selvkørende biler? Fortæl om dine tanker i kommentarfeltet nedenfor …

Forbrugerne vil ikke have selvkørende biler